《梅花七律 其三》
宋代·张道洽

洒落胸襟不受尘，水沈为骨玉为神。直疑天上浑无雪，不许人閒别有春。

驱遣山蜂离境界，招呼野鹤作比邻。分明清入仙臞格，人似孤山始得真。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。